Protest inedit pe o plajă din Brazilia. Motivul pentru care 1000 de baloane roşii au fost înălţate.
Peste 1000 de baloane roşii au fost înălţate ieri de pe plaja Copacabana din Rio de Janeiro. Protestul a fost organizat în amintirea celor aproape 100.000 de brazilieni care au murit de COVID-19. În Brazilia au fost confirmate până acum 3 milioane de cazuri de infectare.
O mie de baloane roşii au colorat ieri cerul în Rio de Janeiro. Alte 100 au fost legate de cruci negre, fixate în nisip. Organizatorii protestului, asociaţia Rio da Paz, spun că acesta este un mod prin care critică acţiunile guvernului în lupta cu pandemia."Borna de 100.000 de decese reprezintă ceeea ce este Brazilia pentru restul lumii. De ce suntem pe locul doi (la numărul de decese)? Ce răspuns am putea da la această întrebare? Aici (arătând spre cele 1000 de baloane) avem doar 1% din numărul de decese. Unde vom ajunge?", a declarat Antonio Carlos Costa, preşedintele ONG-ului Rio da Paz.Autor: Veronica Ioniceanu.